ఊరించి.. ఉసూరుమనిపించారు..
- ఉద్యోగ హామీ వెనక్కి తీసుకున్న ఎల్‌ అండ్‌ టీ ఇన్ఫో
చెన్నయ్: విద్యార్థుల జీవితాలతో బడా కంపె నీలు చెలగాట మాడుతు న్నాయి. 'ఇండియన్‌ ఇన్స్‌ట్యూట్‌ మేనేజ్‌మెంట్‌' (ఐఐఎం) విద్యార్థులకు ఉద్యోగ హామీ లేఖలు ఇచ్చి ఆ తర్వాత తూచ్‌ అంటూ వెనక్కి తగ్గిన ఫ్లిప్‌కార్ట్‌ ఉదంతం మరవక ముందే అదే తరహా ప్రకటన మరోకటి వెలుగులోకి వచ్చింది. వివిధ కాలేజీలకు చెందిన దాదాపు 1500 మంది విద్యార్థులకు ఇచ్చిన ఆఫర్‌ లెటర్లను రద్దు చేస్తున్నట్లుగా ఎల్‌ అండ్‌ టీి ఇన్ఫోటెక్‌ తాజాగా వెల్లడించింది. తొలుత ఉద్యోగం ఇస్తామని హామీ ఇచ్చి.. ఇప్పుడు కొన్ని నెలలు గడిచాక ఉద్యోగాలు లేవంటూ తాపీగా ఈ-మెయిల్‌ సందేశాల్ని పంపింది. దీనిపై అభ్యర్థులు తీవ్ర ఆగ్రహాం వ్యక్తం చేస్తూ సోమవారం చెన్నరులో నిరహారదీక్షలకు దిగారు. దీంతో తాము బ్యాంకుల నుంచి తీసుకున్న రుణాలు చెల్లించలేకపోతున్నామని ఆవేదన వ్యక్తం చేశారు. ఎల్‌అండ్‌టి ఆఫర్‌ ఇవ్వడంతో ఇంకో కంపెనీలో కూడా చేరలేకపోయామని వారు ఆందోళన వ్యక్తం చేశారు. ఇటీవల తమిళనాడులోని కొన్ని కళాశాలల నుంచి విద్యార్థులను ఎంపిక చేసిన ఎల్‌అండ్‌టి తాజాగా తమకు కావాల్సిన సామర్థ్యం విద్యార్థుల్లో లేకపోవడంతో ఆఫర్‌ లెటర్లను రద్దు చేస్తున్నట్లు పేర్కొనడం గమనార్హం.
మీ స్నేహితులకు రికమెండ్ చెయ్యండి